text: L'empleat d'una ferreteria resulta ferit greu en caure-li lleixes a sobre - Diari de Girona
  e.b. 18.12.2015 | 07:05
  Els efectius d´emergències que van auxiliar l´empleat davant la botiga. mireia gràcia
  El treballador d'una ferreteria va resultar ferit greu després de caure-li unes lleixes pel damunt mentre estava a la botiga de l'avinguda de les Voltes de la Bisbal d'Empordà. L'home, de 64 anys, va ser evacuat en una ambulància del SEM fins a l'hospital de Palamós en estat greu.
  Per poder accedir a l'habitació on va haver-hi l'accident laboral es va requerir la presència dels Bombers, ja que van haver d'entrar per la finestra i al lloc també hi van treballar els Mossos, la Policia Local de la Bisbal i el SEM. L'home, de 64 anys, a causa del gran pes de les lleixes de la botiga, en què hi havia diversos utensilis, va patir una fractura de tíbia i peroné i contusions, segons fonts policials.